Dåfjordvatnet ligger på 208 moh, og herfra går veien i en sammenhengende nedoverbakke langs ei skogkledt li ned til bygda, som ligger innerst i botnen av Dåfjorden. Herfra går en kommunal vei nordover langs østsida av fjorden mot gården Langstrand, mens Fv7912 snur i motsatt retning og fortsetter rundt 1 kilometer vestover langs fjordbotnen. Veien fortsetter herfra som kommunal vei utover langs vestsida av Dåfjorden til gården Steinnes.